ڕەوەند مەلا مەحمود

ڕەوەند مەحمود مەولود ناسراو بە ڕەوەند مەلا مەحمود (لەدایکبووی ١ی تەممووزی ١٩٦٤ لە کەرکووک) سیاسییەکی کورد و ئەندامی ئەنجومەنی سەرکردایەتیی یەکێتیی نیشتمانیی کوردستانە. لە ئێستادا لێپرسراوی مەڵبەندی ٢ی کەرکووکی یەکێتیی نیشتمانیی کوردستانە.ڕەوەند مەلا مەحمود وەک لێپرسراوی نوێی مەڵبەندی کەرکووک دەستبەکاربوو، ماڵپەڕی پۆک میدیا.

 خەباتی پێشمەرگایەتی و شۆڕش 
ڕەوەند مەلا مەحمود لە ساڵی ١٩٨٠ پەیوەندی بە ڕیزەکانی بزووتنەوەی شۆڕشگێڕانی کوردستان کردووە و لە ساڵی ١٩٨٢ بووەتە پێشمەرگە لە ڕیزەکانی یەکێتیی نیشتمانیی کوردستان. لە ماوەی خەباتی چەکداریدا، چەندین پلەی فەرماندەیی (لە فەرماندەی مەفرەزەوە تا فەرماندەی تیپ و لیوا) بڕیوە و لە چەندین نەبەردی قارەمانانەدا بەشداربووە. لە ماوەی خەباتی پێشمەرگایەتیدا ٧ جار بریندار بووە.مێژووی تێکۆشانی ڕەوەند مەلا مەحمود - پۆک میدیا. یەکێک بووە لە فەرماندە کاراکانی ڕاپەڕینە مەزنەکەی ساڵی ١٩٩١ بۆ ڕزگارکردنی شاری کەرکووک.

 مێژووی حیزبی و چالاکی مەدەنی 
وەک کادرێکی پێشکەوتوو، ڕەوەند مەلا مەحمود بەشداری لە چەندین وێستگەی گرنگی مێژووی حیزبیدا کردووە، لەوانە:
 بەشداری لە دووەمین کۆنفڕانسی کۆمەڵەی ڕەنجدەرانی کوردستاندا کردووە.
 بەشداری لە یەکەمین کۆنفڕانسی یەکێتیی نیشتمانیی کوردستاندا کردووە.

لە کۆتایی نەوەدەکاندا ڕووی لە وڵاتی ئەڵمانیا کردووە و لەوێ بووەتە سەرۆکی ڕێکخراوی "پەراوێز" دژ بە پاکتاوی ڕەگەزی (١٩٩٨). هەروەها وەک چالاکوانێکی مەدەنی لە ئەورووپا ڕۆڵی هەبووە لە ناساندنی دۆزی کورد و جینۆسایدی گەلی کورد بە ناوەندە نێودەوڵەتییەکان.وتار و چالاکییەکانی ڕەوەند مەلا مەحمود - خەندان.

 وێستگە سیاسییەکان 
ڕەوەند مەلا مەحمود چەندین پۆستی گرنگی سیاسی و کارگێڕی بڕیوە:
 لێپرسراوی مەڵبەندی ڕێکخستنی دووبز (٢٠٠٩).
 جێگری لێپرسراوی مەڵبەندی ٢ی کەرکووک (٢٠١١).
 لێپرسراوی پەیوەندییەکان و سەرپەرشتیاری هەڵبژاردنەکانی یەکێتی لە کەرکووک (٢٠١٥–٢٠١٨).
 لە کۆنگرەی چوارەم و پێنجەمی یەکێتیی نیشتمانیی کوردستان، بە ئەندامی ئەنجومەنی سەرکردایەتی هەڵبژێردراوەتەوە.ئەنجامی کۆنگرەی پێنجەمی یەکێتی - پۆک میدیا.
 لە تشرینی یەکەمی ٢٠٢١ەوە بە فەرمی وەک لێپرسراوی مەڵبەندی ٢ی کەرکووکی یەکێتی دەستبەکاربوو.ڕەوەند مەلا مەحمود: کەرکووک بۆ یەکێتی جێگەی بایەخە - ئیستا.چاوپێکەوتنی ڕەوەند مەلا مەحمود لەگەڵ دەنگی ئەمریکا

 خوێندن و زمانەکان 
خاوەنی بڕوانامەی بەکالۆریۆسە لە یاسا. جگە لە زمانی دایک (کوردی)، شارەزایی تەواوی لە زمانەکانی (عەرەبی، ئەڵمانی، و فارسی) هەیە.

 سەرچاوەکان 

پۆل:لەدایکبووانی ١٩٦٤
پۆل:پێشمەرگەکان
پۆل:سیاسەتوانانی یەکێتیی نیشتمانیی کوردستان
پۆل:سیاسەتوانانی کورد
پۆل:خەڵکی کەرکووک